Un homme riche et généreux ( Galo kaaraysira)
abdoulayenguet
« GALO KAARAYSIRA » (Poème pour la prise de conscience) Hayyoo galo kaaraysira ! Bonnaani jikke taƴaani goddol !
« GALO KAARAYSIRA »
(Poème pour la prise de conscience)
Hayyoo galo kaaraysira !
Bonnaani jikke taƴaani goddol !
Joom baraaɗi jamma fu dammuwol !
Balloowo leñol, mbo selaani laawol !
Noddaaɗo e bolol , peewnoowo gewol !
Cukkoowo perol , cafroowo peñol !
Laaɓii ko a lamlamol deenerol !
Layawol heewa palol!
Wuro ma ko gullaaɗi e luukaali ,
ɗomɗuɗo fof ko galle ma woni jartogol !
Diiwaan ma heɓii cuusal e hoolaare ,
ngati wiyde ko a ginol dawruwol !
Ɗo diwaa ñakkaa fu ko e ma maɓɓogol !
Ar weertu nofru e ngol jimol !
Mbiɗo tafan ma heen konngol !
Mbete njiyaa no potɗaa waɗde goɗngol !
Tawde ko innde njiɗɗaa haa wonta daarol !
Manteede haa tummba tinndol !
Ƴeew ɗemngal ma nani toobi to dow baarol !
E doŋre mawnde hakkunde ɓalejol !
Nder kolangal ne gergerta jaangol !
Yiɗaa tan ko kuɓɓanɗo ngal jayngol (yiyte) !
Itaade hoto ngal maayde ɓuuɓol !
So tawii a nanii faamde mallol !Anndu Galle Pulaar haɓɓaaka hay baajol !
Ɗo fuɗɗoraa dasol , diidi laadol !
Holli binndol ne fenti tinndol !
Fotaani yeebeede maaya e yeeso sagataaɓe leñol !
Giɗo Allah mbo jeyi teddungal so wontii jimol !
Daande jaaynaama alaa keerol !
Mahde Galle Pulaar ko remde e ngesa men he casol !
E jabbude heen gallol !
Ko maa ndenten tigi mbaɗen gorol !
Hay so yontere fof dawol gootol !
Peccen Fedde kala ƴeɓta ciifol !
Ba lasli yumma daartol !
Mooftirde kala jinngol !
Dawol men e kirndol !
Artana en ciimtol !
Suddaare leñol moƴƴol
Vous aimerez aussi
L'HISTOIRE DE L'ECRITURE
de abdoulayenguet
Nguurndam Malal volume 1
de abdoulayenguet
Nguurndam Malal autre version
de abdoulayenguet
fra_Latn xho_Latn fra_Latn som_Latn fra_Latn som_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn cym_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fra_Latn fur_Latn xho_Latn bjn_Latn xho_Latn fra_Latn xho_Latn